# La dama d'or

La dama d'or (en anglès original: Woman in Gold) és una pel·lícula de drama biogràfic de 2015 dirigida per Simon Curtis i escrita per Alexi Kaye Campbell. Hi participen Helen Mirren, Ryan Reynolds, Daniel Brühl, Katie Holmes, Tatiana Maslany, Max Irons, Charles Dance, Elizabeth McGovern i Jonathan Pryce.
La pel·lícula està basada en la història real de Maria Altmann, un refugiada jueva d'edat avançada resident a Cheviot Hills (Los Angeles) que, juntament amb l'advocat jove Randy Schoenberg, van lluitar contra el govern d'Àustria durant gairebé una dècada per reclamar la icònica pintura de Gustav Klimt de la seva tieta, Retrat d'Adele Bloch-Bauer I, que els nazis havien robat als seus familiars a Viena just abans de la Segona Guerra Mundial. Altmann va portar el cas fins al Tribunal Suprem dels Estats Units, que va dictaminar sentència en el cas República d'Àustria contra Altmann (2004).
La pel·lícula es va estrenar al 65è Festival Internacional de Cinema de Berlín el 9 de febrer de 2015 i es va estrenar al Regne Unit el 10 d'abril de 2015 i als Estats Units el 1r d'abril.
La pel·lícula ha estat doblada al català central i al valencià.

## Argument

Després de fugir de Viena 60 anys enrere, durant la Segona Guerra Mundial, una dona jueva anomenada Maria Altmann emprèn un viatge per reclamar les possessions que els nazis van confiscar a la seva família, entre elles la cèlebre obra de Gustav Klimt Retrat d'Adele Bloch-Bauer I.

## Repartiment

* Helen Mirren com a Maria Altmann
** Tatiana Maslany com a Maria Altmann de petita
* Ryan Reynolds com a Randol «Randy» Schoenberg
* Daniel Brühl com a Hubertus Czernin
* Katie Holmes com a Pam Schoenberg
* Max Irons com a Fredrick «Fritz» Altmann
* Allan Corduner com a Gustav Bloch-Bauer
* Henry Goodman com a Ferdinand Bloch-Bauer
* Nina Kunzendorf com a Therese Bloch-Bauer
* Antje Traue com a Adele Bloch-Bauer
* Charles Dance com a Sherman
* Elizabeth McGovern com la jutgessa Florence-Marie Cooper
* Jonathan Pryce com a Cap de la Justícia William Rehnquist
* Frances Fisher com a Barbara Schoenberg
* Tom Schilling com a Heinrich
* Moritz Bleibtreu com a Gustav Klimt
* Justus von Dohnányi com a Sr. Dreimann
* Ludger Pistor com a Rudolph Wran
* Olivia Silhavy com la ministra Elisabeth Gehrer
* Rupert Wickham com a mediador

## Referències

* 1 2 «La dama d'or». ésAdir. [Consulta: 2 setembre 2020].
* 1 2 3 Nissim, Mayer. «Orphan Black's Tatiana Maslany joins Helen Mirren in Woman in Gold». Digital Spy, 15-05-2014. [Consulta: 14 juny 2014].
* 1 2 3 Fleming Jr, Mike. «Katie Holmes Joins 'Woman In Gold'». Deadline Hollywood, 29-05-2014. [Consulta: 30 maig 2014].
* 1 2 3 4 5 6 Barraclough, Leo «Max Irons, Charles Dance, Elizabeth McGovern Join 'Woman in Gold'». Variety, 30-05-2014 [Consulta: 30 maig 2014].
* 1 2 «Frances Fisher Joins Helen Mirren, Ryan Reynolds In 'Woman In Gold'». Deadline Hollywood, 09-07-2014. [Consulta: 10 juliol 2014].
* ↑ Rosser, Michael. «Berlin 2015: Woman in Gold, Life to world premiere in Gala strand», 15-01-2015. [Consulta: 7 juny 2015].
* ↑ «La dama d'or». À Punt, 06-10-2024. [Consulta: 10 octubre 2024].
* ↑ «La dama d'or». Diari Ara. [Consulta: 2 setembre 2020].

## Enllaços externs

* La dama d'or a Goita què fan, ara!